paragraph_text: Infanticid je fenomen, koji je široko rasprostranjen u životinjskom svijetu, a kod čovjeka je, sudeći prema povijesnim izvorima te arheološkim i antropološkim istraživanjima, bio u većoj ili manjoj mjeri, prisutan od početaka ljudske vrste pa do današnjih dana u gotovo svim ljudskim društvima. Obično se vršio iz ekonomskih i religijskih motiva, odnosno kao dodatni oblik prirodnoga izbora - tj. eliminacije djece koju se držalo „nenormalnom”, „čudovišnom”, „slabom” ili u nekom smislu inferiorna normalnoj djeci.